Várdomb község Képviselő-testülete
Szám:141-18/2012.

Pörböly község Képviselő-testülete
Szám: 142-17/2012.

                                                             J E G Y Z Ő K Ö N Y V 

Készült:  Várdomb és  Pörböly községek  Képviselő-testületei  2012. október 3-án  Pörbölyön a Művelődési házban  megtartott együttes ülésén.

Az ülés kezdete:  l8.30 óra.

Várdomb község Képviselő-testülete
Jelen vannak: Simon Csaba polgármester
  Boros Tiborné, Csillag József,  Kovács Ferenc, Vári József képviselő-testületi 
   tagok.

Pörböly község Képviselő-testülete
Jelen vannak: Sipos Lajos  polgármester
                       Helyes Norbert, Szalai Anikó, és Wachtler Richárd  képviselő-testületi tagok.

Tanácskozási joggal megjelent Nagyné Pohlon Mónika  körjegyző, valamint a 
körjegyzőség dolgozói: Iván Attiláné, Reinhardtné Solti Gyöngyi, Berg István.

Sipos Lajos polgármester  - mint házigazda  -  üdvözli a megjelenteket, megállapítja, hogy Pörböly község Képviselő-testület határozatképes, 4 fő képviselő jelen van. 

Simon Csaba Várdomb község polgármestere is megállapítja, hogy Várdomb község Képviselő-testülete is határozatképes a polgármesterrel együtt 5 fő képviselő jelen van, az ülés határozatképes.  
Sipos Lajos polgármester megnyitja az együttes képviselő testületi ülést, javaslatot tesz a meghívóban szereplő napirend tárgyalására, melyet a testületek tagjai külön-külön  Pörböly  község képviselői 4, Várdomb község képviselői 5  igen szavazattal, ellenszavazat nélkül elfogadtak, és az  alábbiak szerint tárgyalták:



Napirend: 
1./  Közös önkormányzati hivatal kialakításával kapcsolatos előkészítő intézkedések megtárgyalása.
	Előadó: Sipos Lajos polgármester
		 Simon Csaba polgármester

1./  Közös önkormányzati hivatal kialakításával kapcsolatos előkészítő intézkedések megtárgyalása.

Simon Csaba Várdomb község polgármester tájékoztatja a képviselőket, hogy felvette a kapcsolatot Alsónána község polgármesterével és alpolgármesterével is. A februárban írott közös önkormányzati hivatal kialakításával kapcsolatos megkeresést ismételten a rendelkezésükre bocsátotta. Az eltelt egy hétben semmiféle hivatalos megkeresés nem érkezett Alsónánáról, így úgy gondolom, hogy Alsónánával történő közös hivatal kialakítását el kell vetnie a képviselő-testületnek. 
Sipos Lajos Pörböly község polgármestere: Alsónána község polgármestere tájékoztatott, hogy nem kívánnak közös önkormányzati hivatalt létesíteni Várdombbal, egyértelművé vált, hogy  Alsónánát mint lehetőséggel el kell vetnünk. Az előző együttes képviselő-testületi ülésen a két irányvonal körvonalazódott, Bátával 4 kisebb település hozna létre közös hivatalt, illetve Őcsényhez csatlakozhatunk. A továbbiakban is fenntartjuk álláspontunkat, miszerint Várdombbal szeretnénk közösen ellátni feladatainkat mint eddig, ezért számításba vesszük a várdombi képviselők véleményét. 
Kérdés, hozzászólás a közös hivatal kialakításával kapcsolatban nem hangzott el. 
Simon Csaba  polgármester javaslatára a várdombi képviselők 4 igen szavazattal, 1 tartózkodással, ellenszavazat nélkül az alábbi határozatot hozták:
57/2012.(X.03) számú határozat
Várdomb Község Önkormányzata Képviselő-testülete  
úgy határozott, hogy  Magyarország helyi önkormányzatairól szóló 2011. évi CLXXXIX törvény 2013. január 1-én hatályba lépő 84-86.§-ában szabályozott közös önkormányzati hivatal kialakításával kapcsolatban az alábbi szándékát nyilvánítja ki:
Várdomb Község Önkormányzata, Pörböly Község Önkormányzatával együttműködve, közösen kíván csatlakozni Őcsény Község Önkormányzatához és közös önkormányzati hivatalt kíván létrehozni, és működtetni Őcsény székhellyel. 
Várdomb Község Önkormányzatának Képviselő-testülete felhatalmazza a polgármestert, a közös önkormányzati hivatal létrehozására irányuló megállapodás előkészítésére vonatkozó tárgyalás lefolytatására, a megállapodás-tervezet előkészítésére.

Felelős: Simon Csaba polgármester
Határidő: azonnal, folyamatos.
 
Sipos Lajos polgármester javaslatára a képviselők 4 igen szavazattal, ellenszavazat nélkül az alábbi határozatot hozták: 
64/2012.(X.03) számú határozat
Pörböly Község Önkormányzata Képviselő-testülete  
úgy határozott, hogy a Magyarország helyi önkormányzatairól szóló 2011. évi CLXXXIX törvény 2013. január 1-én hatályba lépő 84-86.§-ában szabályozott közös önkormányzati hivatal kialakításával kapcsolatban az alábbi szándékát nyilvánítja ki:
Pörböly Község Önkormányzata, Várdomb Község Önkormányzatával együttműködve közösen kíván csatlakozni Őcsény Község Önkormányzatához és közös önkormányzati hivatalt kíván létrehozni, és működtetni Őcsény székhellyel. 
Pörböly Község Önkormányzatának Képviselő-testülete felhatalmazza a polgármestert, a közös önkormányzati hivatal létrehozására irányuló megállapodás előkészítésére vonatkozó tárgyalás lefolytatására, a megállapodás-tervezet előkészítésére.

Felelős: Sipos Lajos polgármester
Határidő: azonnal, folyamatos.
 Nagyné Pohlon Mónika körjegyző mindkét települést érintő kérdésekről tájékoztatja a képviselőket. 
A 3000 főt meg nem haladó lakosságszámú települések nyilatkozhatnak, hogy az iskola működését az államtól képes átvállalni. A szándéknyilatkozatot abban az esetben kell elküldeni az állami intézményfenntartó központnak, ha át kívánjak vállalni az államtól az iskola működtetését. 
Bátaszék és Városkörnyéki Önkormányzatok Családsegítő és Gyermekjóléti Intézmény-fenntartó társulás keretében működő házi segítségnyújtás éves elszámolása során mindkét településen jelentős különbözet alakult ki az állami támogatás és a kiadások tekintetében. Várdombon a 2010. évi elszámolásnál 1.497.445,- forint, 2011. évben 1.728.089,- forint különbözet állapítható meg. Pörbölyön a 2010. évben az elszámolás alapján a bevétel és a kiadás tekintetében 771.194,- forint, 2011. évben 981.775,- forint a különbözet. Az elszámolás során levélben jeleztük azon igényünket, hogy a különbözetet szeretnénk a településekre vonatkozólag felhasználni ill. szeretnénk tudni a megmaradt összeg felhasználásáról. Érdemi tájékoztatást nem kaptunk, illetve Simon Csaba polgármester úrral történt személyes egyeztetésünk során tájékoztattak bennünket, hogy ennek a pénznek a felhasználásáról nekünk nem kell tudni. Amennyiben a társult településnek nem keletkezik fizetési kötelezettsége abban az esetben a székhely településnek nem is kell elszámolnia sem a bevételekkel sem a kiadásokkal. Mindkét településen jelentős összeg gyűlt össze ezért ügyvéd bevonásával  szeretnénk a jogainkat érvényesíteni. 
Vári József képviselő: Bátaszék igen jelentős hiánnyal rendelkezik, nem tudják a kiadásaikat sem fedezni, nem számíthatunk arra, hogy fizetni fognak. 
Csillag József képviselő: Ezek a kiadások nem csak meghatározott célra fordíthatók?
Iván Attiláné gazdálkodási főmunkatárs: A házi segítségnyújtás támogatása normatív támogatás, melyet mindig az adott évi költségvetési törvény 3. számú melléklete alapján igénylünk és számolunk el. Ahhoz, hogy ezt a támogatást megkaphassunk a jogszabály keretein belül vállalt és előírt kötelezettséget kell teljesítenünk és az ellátottak létszáma alapján jár a normatíva. A kiadási oldalt ennél a támogatási formánál nem kell vizsgálni, mivel ez nem központosított és nem kötött felhasználású támogatás. Az önkormányzati törvényben a támogatások elszámolására a Ptk. közös tulajdonra vonatkozó rendelkezéseit kell alkalmazni. Az ügyvéd megkeresése a Társulási megállapodásnak megfelelően történt, mivel a polgármester úr és a jegyző asszony egyeztető megbeszélése nem vezetett eredményre. Várdombnak ez kb. 3.5 millió forint, Pörbölynek kb. 1.7 millió Ft  ez semmiképpen nem Bátaszék Város Önkormányzat pénze, amit ő szabadon felhasználhat. 
Több kérdés, hozzászólás nem hangzott el a képviselő-testületi ülést a polgármester 19.00-kor bezárta. 



                                                                    K.m.f.
    S i m o n  C s a b a                                                                         S i p o s  L a j o s                                                                    
        polgármester                                                                                 polgármester



N a g y n é   P o h l o n   M ó n i k a
                                                                     körjegyző



